Document ID: 31999D0725

31999D0725
L 291/28
JURNALUL OFÍCIAL AL UNIUNII EUROPENE
DECIZIA COMISIEI
din 22 octombrie 1999
de modificare a Deciziei 85/377/CEE de stabilire a unei tipologii comunitare pentru exploatațiile agricole
[notificată cu numărul C (1999) 3414]
(1999/725/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de informații contabile agricole privind veniturile și activitatea economică a exploatațiilor agricole în Comunitatea Economică Europeană (1), modificat ultima dată de Regulamentul (CE) nr. 1256/97 (2), în special articolul 4,
întrucât:
(1)
Decizia 85/377/CEE a Comisiei din 7 iunie 1985 de stabilire a unei tipologii comunitare pentru exploatațiile agricole (3), modificată ultima dată de Decizia 96/393/CE a Comisiei (4), reprezintă baza de clasificare a exploatațiilor agricole după dimensiunea economică și tipul de activitate agricolă, atât în anchetele asupra structurii exploatațiilor agricole cât și în rețeaua de informații contabile agricole (RICA); întrucât tipologia comunitară reprezintă, de asemenea, baza de calcul pentru unitățile de dimensiune europeană (UME) și a pragurilor utilizate pentru delimitarea câmpului de observație și alcătuirea planului de selecție a exploatațiilor agricole care aduc beneficii și sunt incluse sau urmează să fie incluse în RICA.
(2)
Rezultatele anchetelor asupra structurii exploatațiilor agricole, clasificate după UME și tipul de activitate agricolă, servesc drept bază pentru definirea câmpului de observație al RICA, care este baza pentru selecția și evaluarea mostrei de fermă RICA; întrucât selecția pentru câmpul de observație a exploatațiilor agricole care aduc beneficii trebuie să fie reprezentativă, în ceea ce privește obiectivele fiecăreia dintre analizele planificate.
(3)
Regulamentul (CEE) nr. 571/88 al Consiliului (5), modificat ultima dată de Decizia 98/377/CE a Comisiei (6), a fost extins pentru a permite efectuarea de anchete asupra structurii exploatațiilor agricole din 1998 până în 2007 și pentru a stabili caracteristicile care urmează să facă obiectul anchetei.
(4)
Structura și conținutul listei de caracteristici relevante pentru anchetele precedente din perioada 1999/2000 au fost modificate, astfel încât caracteristicile din noua listă se deosebesc de cele înregistrate în anchetele precedente și, din acest motiv, este necesar să se adapteze Decizia 85/377/CEE la listele de caracteristici de studiat prevăzute în Regulamentul (CEE) nr. 571/88.
(5)
O modificare a dimensiunii economice a exploatațiilor agricole, aplicate în tipologia comunitară, este adecvată pentru a arăta dezvoltarea structurală a agriculturii în cadrul Comunității.
(6)
Măsurile prevăzute în prezenta decizie sunt conforme cu avizul Comitetului comunitar pentru rețeaua de informații contabile agricole și cu cel al Comitetului permanent pentru statistică agricolă,
ADOPTĂ PREZENTA DECIZIE:
Articolul 1
Anexele II și III la Decizia 85/377/CEE se modifică după cum urmează:
1.
Anexa II:
(a)
titlul părții C, secțiunea I, se înlocuiește cu următorul text:
„Codurile care regrupează mai multe caracteristici incluse în anchetele asupra structurii agricole pentru perioada 1999/2000”;
(b)
în partea C, secțiunea II, tabelul de corespondență se înlocuiește cu tabelul din anexa I la prezenta decizie.
2.
Anexa III:
Partea C se înlocuiește cu textul din anexa II la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 22 octombrie 1999.

Labels: 19
6